擴散性思考

擴散性思考係諗嘢方式嘅一種，指個人諗嘢嗰陣唔係集中於要「搵一個正確嘅答案」，而係會嘗試探索好多唔同嘅可能答案，可能當中某啲答案會比較能夠有效噉解答條問題，但唔會話得一個係明顯正確答案。如果畫做圖嘅話，就會好似附圖噉，一吓刺激引致好多個唔同嘅可能答案。擴散性思考相對於聚斂性思考。

舉個例說明，想像家陣有個人俾人叫佢解一條算術問題，條問題得一個正確答案，就唔係擴散性思考；相比之下，想像有個人俾人叫佢寫作寫篇短篇故仔出嚟，但途中冇指定個故仔實要係乜乜乜樣，只要個故仔寫得夠好，都能夠達到令人滿意嘅結果－噉要寫作嗰個人可以寫個講人工智能嘅科幻故仔又得、一個建基於希臘神話嘅奇幻故仔又得、一個講吸血鬼嘅恐怖故仔又得... 呀噉－有好多個唔同嘅可能答案。

一般認為，擴散性思考係創意嘅重要一環－一個人要展現創意，首先就實要能夠諗出一大拃原創嘅諗頭，所以途中實會用到擴散性思考，而擴散性思考亦都因而吸引咗唔少認知心理學家嘅注意。

創意
經驗開放度
多種用途實驗
專家知識
語義網絡

攷

認知